Slovenský zväz vodného motorizmu, Trnavská cesta 29, Bratislava 832 84

## Zápisnica č.4 /2017 zo zasadnutia VV SZVM dňa 26.04.2017

***Prítomní: Vladimír Slaný, Rasťo Čulík, Juraj Kubíček, Marián Jung, Marian Majerčík, Michal Jankovič, Ingrid Bošková, Andrea Polková, Peter Bartoš, Jaro Baláž st ,Juraj Kubíček,***

***Ospravedlnení:***  ***Mário Lámy,***

1. Predseda szvm informoval VV SZVM, že všetky finančné transakcie v mesiaci apríl sú k dispozícii a nahliadnutiu na transparentnom účte. Taktiež informoval, že odmeny športovcov, ktoré udelilo Min.školstva boli zaslané na účet jednotlivých príjmateľov.
2. Predseda SZVM ďalej uviedol, že na druhom účte v Slov.sporitelni sa žiadne pohyby neuskutočnili.
3. Predseda informoval VV, že dňa 18.04.2017 spoločne s A.Polkovou, ktorá zapracovala pripomienky k stanovám **z mimoriadnej konferencie zo dňa 08.04.2017** podali v podatelni Min.vnútra stanovy na registráciu. Poplatok vo výške 16,50.- bol uhradený e-kolkami.Uznesenie z mimoriadnej konferencie bude prílohou k zápisnici.
4. Predseda SZVM informoval, že v zmysle stanov SZVM je teraz povinný zvolať rokovanie riadnej konferencie a navrhol VV, aby bol na dnešnom sedení stanovený návrh termínu riadnej konferencie.

VV stanovil termín konania konferencie na deň **27.05.2017**. VV touto cestou žiada kluby, aby v lehote 14 dní od obdržania zápisnice a pozvánky na konferenciu zaslali a nahlásili počet členov a navrhnutých delegátov klubu v zmysle **Čl. 9 stanov SZVM - Priebeh konferencie a Kľúč delegátov**

1. Právo hlasovať majú Delegáti Klubu SZM, ktorý mal najmenej štyroch aktívnych členov v kalendárnom roku, predchádzajúcom roku konania Konferencie zväzu. Klub SZVM môže vyslať i ďalších delegátov:

aa) na štyroch aktívnych členov prináleží klubu SZVM 1 delegát

ab) za každé umiestnenie pretekára klubu SZVM na titulárnom podujatí /MS, ME/ do

6. miesta prináleží klubu SZVM 1 delegát

b) Podmienkou je, aby aspoň každý tretí Delegát z jedného Klubu SZVM bol športovec

1. Predseda szvm informoval VV, že klub KVM MA JAK Malacky podal „ Žiadosť o pridelenie organizovania Majstrovstiev Európy a Pohára MS v kategórii UIM (pleasure navigation) Regularita na rok 2018.
2. VV SZVM sa na dnešnom zasadaní opätovne zaoberal podnetom od klubu MA JAK Malacky a skonštatoval, že všetky vyhodnotenia pretekov FF v sezóne 2016 boli vyhodnotené podľa pravidiel UIM a odsúhlasené konferenciou. Vzhľadom k danej veci VV pozýva na najbližšie zasadanie VV predsedu KVM MA JAK Malacky a vyjasneniu si situácie. Predmetom sedenia bude aj prerokovanie žiadosti o organizácii ME a Pohára MS v regularite.
3. VV odsúhlasil žiadosť o zapožičanie zväzového člna pre klub H2O Motorsport Piešťany od 18.04.2017 do 15.05.2017
4. VV prijal informáciu podpredsedu SZVM R.Čulíka o uskutočnenom školení pretekárov a rozhodcov zo dňa 22.04.2017.
5. VV prijal návrh rozpočtu SZVM na rok 2017 prednesený Jurajom Kubíčkom, ktorý predloží na schválenie konferencii SZVM. Taktiež ho VV poveril prípravou správy o hospodárení za rok 2016.
6. Z Min.školstava prišla výzva na aktualizáciu :

dotácií niektorým športovým organizáciám v rámci výzvy č. 2017-01 je potrebné aktualizovať databázu poskytnutých finančných prostriedkov vo formulároch, v ktorých prijímateľ prostriedkov zverejňuje ich čerpanie.

Rovnako ako v uplynulých rokoch je potrebné, aby sa údaje zo starého formulára (V1) preniesli do nového formulára (V2). Konkrétne z hárku „Doklady“. Obdobne je potrebné preniesť príjmy.

Úloha pre R.Čulíka.

1. SOV pozýva SZVM na seminár ohľadne medzinárodných podujatí a na   čerpanie finančných dotácií na deň 9.5.2017. Každý klub môže vyslať dvoch zástupcov.
2. VV zobral na vedomie informáciu o konaní pretekov vznášadiel predloženú J.Balážom a rozpis verejného preteku vznášadiel I.- II. kolo Majstrovstiev Slovenska pre rok 2017.
3. VV zobral na vedomie informáciu od vedúceho sekcie M.Majerčíka, že preteky FF sú pripravené a prepošle klubom propozície k pretekom FF 13-14.5.2017 konané v Piešťanoch.
4. Taktiež VV schválil nomináciu predloženú komisiou detí a mládeže na MS v Maďarsku. V triede 1 : Nina Majerčíková, Andrej Fencl, Trieda 2: Šimon Jung, Kristián Viktorín, Trieda 3 : Oliver Šíra, Triede 4: Jakub Veselý, Trieda 5: Kristián Lisý.
5. Predseda komisie deti a mládeže FF predložil VV návrh, že i napriek tomu, že sezóna Formuly Future 2016 je už dávno za nami nezabudli sme túto sezónu vyhodnotiť, aby sme mohli vyhlásiť a  oceniť najlepších jednotlivcov v kategórii nováčikov, v kategórii mladších žiakov a  rovnako aj v kategórii starších žiakov. Termín vyhodnotenia navrhol uskutočniť na pretekoch FF v Piešťanoch. VV súhlasí s návrhom a žiada predsedu komisie o zabezpečenie cien pre ocenených pretekárov.
6. Predseda SZVM informoval VV, že dňa 22.04.2017 počas schôdze KVM AŠK Inter jeden jeho člen uviedol, že sa zúčastnil vyhodnotenia sezóny 2016 pretekárov v Medvedove.

VV SZVM k danej informácii zaujal nasledovné stanovisko:

SZVM o takejto akcii, kde sa pod jej logom odovzdávali ceny a majstrovské triedy nemalo vedomie. Vedúci sekcie nerýchlostných pretekárov nepredložil VV na schválenie žiadne návrhy na udelenie výkonnostných tried pretekárov.

VV vyslovuje poľutovanie nad organizátormi toho vyhodnotenia, že zneužili logo SZVM, nakoľko VV niekoľkokrát prostredníctvom zápisnice a emailom vyzýval kluby aby navrhli termín vyhodnotenia sezóny.